John Singleton

John Daniel Singleton (født 6. januar 1968 i South Central i Los Angeles i California, død 29. april 2019 på Cedars-Sinai Medical Center i Los Angeles) var en amerikansk filmregissør, manusforfatter og filmprodusent.


== Liv og virke ==


=== Bakgrunn ===
John Singleton ble født i South Central i Los Angeles og studerte ved Pasadena City College. I 1990 tok han eksamen i film ved University of Southern California. 


=== Karriere ===
I løpet av 1990-årene regisserte han ytterligere tre spillefilmer. I 2000-årene regisserte han blant annet Shaft, en nyinnspilling av blaxploitationfilmen Shaft – Bandekrig i Harlem (1971), 2 Fast 2 Furious (2003) og Four Brothers (2005). Siden har han også regissert actionfilmen Abduction (2011) og en episode av krimserien American Crime Story (2016). Han ble nominert til en Primetime Emmy Award for sistnevnte.
Han ble nominert til Oscar for beste regi og Oscar for beste originalmanus for filmdebuten Boyz n the Hood (1991). Han var da den yngste, samt den første afroamerikaneren, som ble nominert til beste regi. Samme år regisserte han også musikkvideoen til Michael Jacksons låt «Remember the Time».


=== Død ===
Singleton ble rammet av et slag 17. april 2019 etter en flyreise hjem fra Costa Rica. Han skal ha følt en svakhet i det ene benet etter flyreisen, og dro til Cedars-Sinai Medical Center i Los Angeles for å få en diagnose. Slaget skjedde mens han var på sykehuset. Han skal ha falt i koma og ble holdt kunstig i live. Han ble, etter familiens ønske, tatt av respiratoren og døde 29. april 2019, 51 år gammel.


== Filmografi ==


=== Film ===

1991 – Boyz n the Hood – Regi og manusforfatter

1993 – Poetic Justice – Regi, produsent og manusforfatter

1995 – Higher Learning: Lære for livet – Regi, produsent og manusforfatter

1997 – Rosewood – Regi

1998 – Woo – Ansvarlig produsent

2000 – Shaft – Regi, produsent og manusforfatter

2001 – Baby Boy – Regi, produsent og manusforfatter

2003 – 2 Fast 2 Furious – Regi

2004 – Time Out (Kortfilm) – Ansvarlig produsent

2005 – Four Brothers – Regi

2005 – Hustle & Flow – Produsent

2006 – Black Snake Moan – Produsent
2007 – Illegal Tender – Produsent

2008 – The Making of Illegal Tender (Dokumentar/kortfilm) – Produsent

2011 – Abduction – Regi

2014 – Through a Lens Darkly (Dokumentar) – Ansvarlig produsent
2019 – Poetic Justice: 25th Anniversary Retrospective Featurette (Dokumentar/kortfilm) – Regi


=== TV ===

2009 – Den 81. Oscar-utdelingen – Regi (segmentet «The Biggest Movie Event of the Year»)

2010 – 30 for 30 (Dokumentarserie) – Regi (episoden «Marion Jones: Press Pause»)

2015 – Empire (TV-serie) – Regi (episoden «Dangerous Bonds»)

2016 – The People v. O.J. Simpson: American Crime Story (TV-serie) – Regi (episoden «The Race Card»)
2017 – L.A. Burning: The Riots 25 Years Later (Dokumentar) – Ansvarlig produsent

2017 – Rebel (TV-serie) – Regi (pilotepisoden) og ansvarlig produsent (tre episoder)

2017 – Billions (TV-serie) – Regi (episoden «Victory Lap»)

2017–2019 – Snowfall (TV-serie) – Serieskaper, regi (to episoder), ansvarlig produsent (31 episoder) og manusforfatter (to episoder)


== Referanser ==


== Eksterne lenker ==
(en) Offisielt nettsted 
(en) John Singleton – kategori av bilder, video eller lyd på Commons 
(en) John Singleton på Internet Movie Database 
(sv) John Singleton i Svensk Filmdatabas 
(da) John Singleton på Filmdatabasen 
(da) John Singleton på Scope 
(fr) John Singleton på Allociné 
(en) John Singleton på AllMovie 
(en) John Singleton hos Turner Classic Movies 
(en) John Singleton hos The Movie Database